CELEX: 32021D2162
Language: el
Date: 2021-11-25 00:00:00
Title: Απόφαση (ΚΕΠΠΑ) 2021/2162 της Επιτροπής Πολιτικής και Ασφάλειας της 25ης Νοεμβρίου 2021 για την παράταση της θητείας του αρχηγού αποστολής της αποστολής ΚΠΑΑ της Ευρωπαϊκής Ένωσης στον Νίγηρα (EUCAP Sahel Niger) (EUCAP Sahel Niger/1/2021)

7.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 437/1
               
            
         ΑΠΟΦΑΣΗ (ΚΕΠΠΑ) 2021/2162 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 25ης Νοεμβρίου 2021
         για την παράταση της θητείας του αρχηγού αποστολής της αποστολής ΚΠΑΑ της Ευρωπαϊκής Ένωσης στον Νίγηρα (EUCAP Sahel Niger) (EUCAP Sahel Niger/1/2021)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
         Έχοντας υπόψη την απόφαση 2012/392/ΚΕΠΠΑ του Συμβουλίου, της 16ης Ιουλίου 2012, για την αποστολή ΚΠΑΑ της Ευρωπαϊκής Ένωσης στον Νίγηρα (EUCAP Sahel Niger) (1), και ιδίως το άρθρο 9 παράγραφος 1,
         Εκτιμώντας τα ακόλουθα:
         
                     (1)
                  
                  
                     Δυνάμει της απόφασης 2012/392/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα με το άρθρο 38 τρίτο εδάφιο της Συνθήκης, να λαμβάνει τις σχετικές αποφάσεις για την άσκηση του πολιτικού ελέγχου και της στρατηγικής καθοδήγησης της αποστολής ΚΠΑΑ της Ευρωπαϊκής Ένωσης στον Νίγηρα (EUCAP Sahel Niger), συμπεριλαμβανομένης της απόφασης διορισμού του αρχηγού αποστολής.
                  
               
                     (2)
                  
                  
                     Στις 7 Σεπτεμβρίου 2020 το Συμβούλιο εξέδωσε την απόφαση (ΚΕΠΠΑ) 2020/1254 (2) που τροποποιεί την απόφαση 2012/392/ΚΕΠΠΑ και παρατείνει την εντολή της EUCAP Sahel Niger έως τις 30 Σεπτεμβρίου 2022.
                  
               
                     (3)
                  
                  
                     Στις 16 Δεκεμβρίου 2020 η ΕΠΑ εξέδωσε την απόφαση (ΚΕΠΠΑ) 2021/22 (3) για τον διορισμό της κας Antje PITTELKAU ως αρχηγού αποστολής της αποστολής ΚΠΑΑ της Ευρωπαϊκής Ένωσης στον Νίγηρα (EUCAP Sahel Niger) από τις 16 Ιανουαρίου 2021 έως τις 15 Ιανουαρίου 2022.
                  
               
                     (4)
                  
                  
                     Ο ύπατος εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε την παράταση της θητείας της κας Antje PITTELKAU ως αρχηγού αποστολής της EUCAP Sahel Niger από τις 16 Ιανουαρίου 2022 έως τις 30 Σεπτεμβρίου 2022.
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θητεία της κας Antje PITTELKAU ως αρχηγού αποστολής της αποστολής ΚΠΑΑ της Ευρωπαϊκής Ένωσης στον Νίγηρα (EUCAP Sahel Niger) παρατείνεται από τις 16 Ιανουαρίου 2022 έως τις 30 Σεπτεμβρίου 2022.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
            Εφαρμόζεται από τις 16 Ιανουαρίου 2022.
         
         
            Βρυξέλλες, 25 Νοεμβρίου 2021.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               D. PRONK
            
         
         
            (1)  ΕΕ L 187 της 17.7.2012, σ. 48.
         
            (2)  Απόφαση (ΚΕΠΠΑ) 2020/1254 του Συμβουλίου, της 7ης Σεπτεμβρίου 2020, που τροποποιεί την απόφαση 2012/392/ΚΕΠΠΑ για την αποστολή CSDP της Ευρωπαϊκής Ένωσης στο Νίγηρα (EUCAP Sahel Niger) (ΕΕ L 294 της 8.9.2020, σ. 3).
         
            (3)  Απόφαση (ΚΕΠΠΑ) 2021/22 της Επιτροπής Πολιτικής και Ασφάλειας, της 16ης Δεκεμβρίου 2020, σχετικά με τον διορισμό Αρχηγού αποστολής της αποστολής CSDP της Ευρωπαϊκής Ένωσης στον Νίγηρα (EUCAP Sahel Niger) (EUCAP Sahel Niger/2/2020) (ΕΕ L 9 της 12.1.2021, σ. 1).